kalixlouiis/myanmar-wikipedia-corpus huggingface dataset:
နေမြင့်သောအခါ သဲပူလွန်းသဖြင့် ခြေဖြင့် မနင်းနိုင်ဘဲ တောင်းကို ချ၍ နင်းသည်။
တောင်းပူလာသောအခါ ခေါင်းခုအဝတ်ကို ချ၍ နင်းပြန်သည်။
ခေါင်းခုအဝတ် ပူလာသောအခါ ရင်ခွင်ပိုက်ထားသော သားငယ်ကို သဲပေါ်ချကာ တက်နင်းလေသည်။
နောက်ဆုံးတွင် မိခင်လည်း သေဆုံးရလေသည်။
သံယုတ္တနိကာယ်၊ ခန္ဓဝဂ္ဂအဋ္ဌကထာ။
ဆိုလိုရင်းတူညီသောအခြားစကားပုံ ကိုယ်မချိ အမိသော်လည်း သားတော်ခဲ -နှင့်အတူတူ။
မူလရင်းမြစ် "ကမ္ဘာမီးလောင် သားကောင်ချနင်း ဆိုသလို မတတ်သာလို့ သမီးလေးပေးရတာ ကံသာချပါတော့ မမိရယ်။
" [၁၂၉၇] ဒဂုန်၊ ၁၈၆။
ကိုယ်ကကျူး ကိုယ့်ဒူးမယုံရ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မိမိကိုယ်ကလွဲလျှင် မိမိကိုယ်ကို ထောက်တည်ထားသည့် မိမိဒူးကိုပင် မယုံကြည်ရသကဲ့သို့ မိမိမှတစ်ပါး အခြားမည်သူ့ကိုမျှ မယုံရဟု ဆိုလိုသည်။
မူလရင်းမြစ် "ကိုယ်ကကျုး ကိုယ့်ဒူးမျှ မယုံသာ ဆိုတဲ့ အတိုင်းပဲ ပြင်ပအဖော်မိတ်ဆွေဆိုတာ အကောင်းအဆိုး အမျိုးမျိုးရှိလေတော့ အရာရာမှာ မယုံကြည်ရပေဘူး။
" [၁၂၅၉] ဒဂုန်၊ ၁၅၉။
"ကိုယ်ကျူးလျှင် ကိုယ့်ဒူးကိုမျှ မယုံနှင့် ဆိုတဲ့စကားအတိုင်း ဘယ်အရာမှာမဆို အဖန်ဖန်အခါခါစဉ်းစားပြီး ယုံသင့်မှ ယုံကြရမယ်။
" [၁၂၈၈] သူရ၊ ပ။
မျက်လုံး ဂလက်ဆီ (NGC 4435-NGC 4438, also known as Arp 120) သည် အလင်းနှစ် ၅၂ မီလီယံ ကွာဝေးသည့် ဗာဂိုး ကြယ်စုတန်းမှ ဂလက်ဆီစုံတွဲဖြစ်သည်။
NGC 4435 သည် သက်တမ်းအားဖြင့် ၁၉၀ မီလီယံနှစ် ရှိနိုင်သော ခရုပတ်ပုံစံ ဂလက်ဆီဖြစ်၍ NGC 4438 သည် ဗာဂိုး ကြယ်အစုအဝေးတွင် အတွင်းချင်း ဆက်နွယ်မှုအရှိဆုံး ဂလက်ဆီပင်ဖြစ်သည်။
ပြင်ပလင့် NGC 4438 ကိုးကား Category:ဗာဂိုး (ကြယ်စုတန်း)။
ကိုယ်ကောင်း ခေါင်းဘယ်မရွေ့ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကိုယ်ခန္ဓာကောင်းနေလျှင် ဦးခေါင်းသည် အခြေအနေမပျက် ရပ်တည်နိုင်သကဲ့သို့ အခြေခံစေတနာမှန်ကန်လျှင် အခြေအနေမပျက် ရပ်တည်နိုင်သည်။
မူလရင်းမြစ် "အချို့ကလည်း အမနာပစကား တရားမဲ့သည်ဟု ဆိုသူဆို၊ ကြည်ညိုသူ သူတော်ကောင်းတို့ကလည်း ကိုယ်ကောင်းလျှင် ခေါင်းဘယ်မှ မရွေ့ဘူး ဟု ထူးလို့သာ ကြည်ညိုလျက်ရှိကြကြောင်း။
" [၁၂၇၅] စံပယ်။
၂၃၀။
ကိုယ်တင်သည့်စစ်ကဲ ကိုယ်ချ၍မရ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မိမိ တင်မြှောက်ခဲ့သည် စစ်ကဲကို ရာထူး ပြန်ချ၍ မရသကဲ့ မိမိက မြှောက်စား ကျေးဇူးပြုထားသူကို မိမိကိုယ်တိုင် ပြောဆိုဆုံးမ၍ မရနိုင်ဖြစ်သည်။
မူလရင်းမြစ် ကျွန်မအစက မပြောဘူးလား။
အခုတော့ ကိုယ်တင်တဲ့ စစ်ကဲ ကိုယ်ချ၍ မရတဲ့အတွက် သားဆုံးပါပကော။
[၁၂၈၄] ဒဂုန်၊ ၃၊ ၂၈။
ကိုယ်ထင် ခုတင်ရွှေနန်း ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မြတ်နိုးလျှင် မိမိ အသုံးပြုသော ခုတင်ကိုပင် ရွှေနန်းတော်ဟု ထင်မှတ်သကဲ့သို့ မိမိ မြတ်နိုးသောအရာ ဖြစ်လျှင် တန်ဖိုးမရှိစေကာမူ အလွန်တန်ဖိုးရှိသောအရာဟု စိတ်တွင် ထင်မှတ်သည်။
ဆိုရိုးအဖြစ်အသုံးရှိကြောင်းဖော်ပြချက် မချစ်မလှ၊ ချစ်လျှင်လှ - ဆိုရိုးလည်းရှိသည်။
မူလရင်းမြစ် "ကိုယ်ထင် ခုတင်ရွှေနန်း ဆိုသလို ဘဘ်သူပင်ရယ်ရယ် ကိုယ်ရတဲ့စည်းစိမ်နှင့် တင်းတိမ်လျှင် ပြီးရောပေါ့။
" [၁၂၈၆] သောတ၊ ပ။
"သူ့အပြောတော့ သိပ်ချောသတဲ့၊ ကျွန်တော်တို့မျက်စိထဲမှာတော့ တော်ရုံပါပဲ။
ကိုယ်ထင်ရင် ခုတင်ရွှေနန်းမို့ မကဲ့ရဲ့သာပြီ။
" [၁၂၉၅] သူရိယ၊ ၁၇၊ ၁၁။
ကိုယ်မချိ အမိသော်လည်း သားတော်ခဲ ဟူသည်မှာ မြန်မာစကားပုံတစ်ခု ဖြစ်သည်။
အဓိပ္ပာယ် ကိုယ်မချိ၊ အမိသော်လည်း၊ သားတော်ခဲ ဆိုသည်မှာ မိခင်သည် အလွန်အမင်း ဒုက္ခရောက်နေချိန်တွင် မိမိ၏ သားသမီးကိုပင် မငဲ့ညှာနိုင်၊ မထောက်ထားနိုင် ဖြစ်တတ်သည်ဟု ဆိုလိုသည်။
ချိ ဟူသော ဝေါဟာရသည် ချစ်ခင်ခြင်း၊ သနားခြင်းဟု အဓိပ္ပာယ်ရသည်။
ကိုယ်မချိ ဆိုသည်မှာ မိမိကိုယ်တိုင် စိတ်ဆင်းရဲခြင်း၊ ဒုက္ခရောက်ခြင်း အလွန်အမင်း ခံစားနေရခြင်းကို ရည်ညွှန်းသည်။
ဤအခြေအနေတွင် မိခင်သည် မိမိ၏ ဝမ်းစာအတွက်၊ အသက်ရှင်ရပ်တည်ရေးအတွက်သာ အာရုံစိုက်နေရသောကြောင့် သားသမီးကိုပင် ကောင်းစွာ ဂရုမစိုက်နိုင်တော့ခြင်းကို ပုံဖော်ထားသည်။
ဆိုလိုသည်မှာ မည်မျှပင် ချစ်ခင်မြတ်နိုးသော မိခင်ဖြစ်စေကာမူ အလွန်အမင်း ခက်ခဲသော အခြေအနေတွင် မိမိကိုယ်ကိုပင် မကယ်တင်နိုင်သည့် အခြေအနေသို့ ရောက်ရှိသွားနိုင်ကြောင်းကို ဖော်ပြသည်။
ကိုးကားချက်များ ကိုယ်မချိက၊ အမိသော်လည်း၊ သားတော်ခဲ ဆိုသောအတိုင်း မိမိ၏သား ကို ကျွေးမွေးပြုစုနိုင်ခြင်းငှာ မစွမ်း၍ နေရပ်နှင့် ကွာဝေးသော ရွာတစ်ရွာသို့ သွားရောက် အပ်လိုက်ရလေ၏။
[၁၂၇၅] စံပယ်။
၁၄၃။
ယခုကာလ ဗရုတ်ဗရက်ထဲမှာ ပြေးလားလွှားလားနှင့် ကလေးများကို သားသည်အမေတွေတောင် မခင်တွယ်နိုင်ကြဘူး။
ကိုယ်မချိ၊ အမိသော်လည်း၊ သားတော်ခဲသတဲ့။
[၁၂၈၂] ရွှေပြည်၊ ပ။
ကိုယ့်ကို ကိုယ်ဖော် မသူတော် ခုနှစ်ပါး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တောက်တဲ့၊ ဇီးကွက်၊ ရွှေပြည်စိုး၊ ယောက်ဖခွေးခေါ်၊ ဥဩ၊ တစ်တီတူး၊ ဘုတ် ဟူသော တိရစ္ဆာန် ခုနှစ်ကောင်သည် မိမိအမည်ကို ထုတ်ဖော်သဖြင့် မသူတော်စာရင်းဝင်များ ဖြစ်ကြသကဲ့သို့ မိမိဂုဏ်ကို မိမိကိုယ်တိုင် ဖွင့်ဟကြွားဝါသူသည်လည်း မသူတော်စာရင်းဝင်ပင် ဖြစ်သည်။
ဆိုရိုးအဖြစ်အသုံးရှိကြောင်းဖော်ပြချက် ကိုယ့်ကို ကိုယ်ဖော် မသူတော် ဆိုရိုးစကားလည်းရှိသည်။
မူလရင်းမြစ် "ကိုယ့်ဂုဏ်ကိုယ်ဖော် မသူတော် ခုနှစ်ပါး ဆိုသလို ကိုယ့်ဂုဏ်ပုဒ်ကို ကိုယ်က ထုတ်ပြီး ဖော်ပြလို့ ကြွားဝါတယ်ဆိုတော့ ဘယ်မှာ သင့်မလဲ။
" [၁၂၉၅] သူရိယ၊ ၄။
ကိုယ့်ငါးချဉ် ကိုယ်ချဉ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် သူတစ်ပါး၏ ငါးချဉ်သည် မချဉ်၊ မိမိငါးချဉ်မှသာ ချဉ်သည်ဟု ထုတ်ဖော်ပြောဆိုသကဲ့သို့ မိမိနှင့်စပ်ဆိုင်သည့်အရာကိုမှ ကောင်းသည်ဟု မှတ်ယူပြောဆိုသည်။
မူလရင်းမြစ် "မိန်းကလေးဟာ ကိုယ့်ငါးချဉ်မို့ ကိုယ်ချဉ်တာ မဟုတ်ဘူး၊ တကယ့်ကို မင်းကတော်ရုပ် ပေါက်တာ။
" [၁၂၉၈] စာအု၊ ၇၂။
ငါးချဉ်သည် ငါးကိုထမင်းနှင့်ဆားထည့်ကာဖိသိပ်၍လည်းကောင်း၊ စည်းနှောင်၍လည်းကောင်း ချဉ်အောင်ပြုလုပ်ထားသော စားဖွယ်တစ်မျိုးဖြစ်သည်။
ငါးချဉ်ကို များသောအားဖြင့် ကြက်သွန်နီ၊ ကြက်သွန်ဖြူ၊ ငရုတ်သီးစိမ်း၊ နံနံပင်၊ ပဲဆီတို့ဖြင့် သုတ်ပြီး ထမင်းနှင့် စားကြသည်။
မဒေါက်တွင်မူ တစ်ကျောင်း တစ်ဂါထာ တစ်ရွာ တစ်ပုဒ်ဆန်း ဆိုသလို ငါးချဉ်ကို နေ့လယ်စာ အဆာပြေအဖြစ်စားကြသည်။
မုန့်ဟင်းခါးထဲတွင်လည်း ထည့်စားတတ်သည်။
မြန်မာစကားပုံတွင် ကိုယ့်ငါးချဉ် ကိုယ်ချဉ် ဟူသည့်စကားပုံရှိသည်။
ဂမုန်းလက်ယှက်လည်း ခေါ်၏။
ဝတ်ကျွတ်ရွက်ကဲ့သို့ သဏ္ဌာန်တူ၏။
အမြစ်အစု စုရရုံရှိတတ်၏။
ဂမုန်းအင် သည် နတ်တော်လတွင် သစ်ပင်ကြီးများပေါ်၌ ပွင့်တတ်သော ဂမုန်းဖြစ်သည်။
ဂမုန်းခတ္တာဖြူကား ခတ္တာပင် ဖြစ်သည်။
ဖိုးသာဝ၊ ဂမုန်းညွှန်းကျမ်း ကိုးကား Category:ဂမုန်းပင်။
ပြည်လုံးချမ်းသာဂမုန်း ကို ချမ်းသာကြီး၊ သူဌေးကြီး၊ မယ်တော်ကြီး၊ မင်းသားကြီးဟု အမျိုးမျိုးခေါ်ဝေါ်သည်။
စီးပွားတိုး၍ ထီပေါက်စေသည်။
ဈေးရောင်းကောင်းသည်။
စိုက်ပျိုးလျှင် အိုးအတွင်း၌ ကြေးပြား ၉ပြားခံ၍ စိုက်ကာ ရွှေရည်၊ ငွေရည်လောင်းပေးရသည်။
တချို့က ကျောက်သံပတ္တမြား ခံ၍ စိုက်ပြီး ရွှေရည်ငွေရည် လောင်းသည်။
နွားနို့လှူ၍ အမြစ်ကို လောင်းထည်ရမည်။
အမွှေးတိုင်ထွန်းပေးလျှက် အမွှေးနံ့သာရည် လောင်းကာ ဥပုသ်နေ့၌ တရော်ကင်မွန်းနှင် အရွက်ကို ဆေးကြောသုတ်သင်ရသည်။
ညဉ့်၇-နာရီလောက်တွင် အရွက်အဖျားများမှ ရေပေါက်များ ထွက်လျက် စီးကျပြီး စိုပြေနေတတ်သည်။
အပင်ကို ဂရုစိုက်ပြီး သန့်သန့်ပြ့န်ပြန့် စင်နှင် တင်ထားရန် အရေးကြီးသည်။
နေပူခံရလွန်းလျင် အရွက်များ ခြောက်လိုက်လာမည်။
မည်သည် ဂမုန်းမဆို နေပူမိမှာ ကြောက်ကြသည်။
နံနက်ပိုင်းတွင် နေရောင်ခံ၍ မွန်းတက်ကလွဲလျှင် အရိပ်ရဖို့ အရေးကြီးသည်။
ရေမရလျှင် မသန်စွမ်းတတ်ပါ။
ရေများများလောက်က များများစည်ပင်သည်။
ရောဂါပျောက်ကင်းသည်။
ထီပေါက်တတ်သည်။
စီးပွားတိုး လာဘ်ကောင်းသည်။
ရတနာဂမုန်းဥသည် ဆေးဖက်ဝင်သည်။
ဇော်ဂျီမုတ်ဆိတ်ဂမုန်း၏အပွင့်သည် လိပ်ပြာပုံသဏ္ဌာန်ရှိပြီး လိပ်ပြာဂမုန်း၊ ဂမုန်းလိပ်ပြာ၊ မုတ်ဆိတ်ဂမုန်း၊ ဂမုန်းမုတ်ဆိတ် ဟုခေါ်ကြသည်။
အပွင့်ပွင့်သောအခါ အပြာရောင်ပွင့်သည်။
အနက်ရောင်ဘက်သန်းသော အပွင့်များလည်းရှိသည် အလွန်ပေါ၍ အနီရောင်ပွင့်သောအပင်မှာ ရှား၏။
အပွင့်ပွင့်သောအခါ အသီးပါသော အမမျိုးနှင့် အသီးမပါသော အဖိုမျိုး နှစ်မျိုးရှိသည်။
အမမျိုးမှာ အပင်ရော အပွင့်ပါ သေးငယ်တတ်လျက် အဖိုမျိုးမှာ ကြီးသည်။
အရွက်မှာ လွန်စွာပျော့ပြောင်းသဖြင့် နေအနည်းငယ်ပူလျှင် ညှိုး၍ သွားတတ်သည်။
အာနိသင် ဝိဇ္ဇာ ဇော်ဂျီများ စောင့်ရှောက်သည်။
အချိန်ရာသီမရွေး ပွင့်တတ်၍ ပွင့်သောအချိန်တွင် လွန်စွာစီးပွားဖြစ်သည်။
မပွင့်လျှင်လည်း တစ်နှစ်လုံး မပွင့်တတ်ပေ။
သန့်ရှင်းမှုကို အလွန်ကြိုက်ကာ ပြုစုသူသည် ထီပေါက်တတ်သည်။
အရွက်များကို မဖြတ်ရပါ။
ဖြတ်လျင် လင်မယားချင်း ရန်ဖြစ် စိတ်ကောရတတ်သည်။
အရွက်ကို ကြိတ်၍ အရည်ကို လက်ဖက်ရည်ပုဂံတစ်လုံးလောက် ဆယ်ရက်ခန်သောက်လျှင် ချောင်းဆိုးသွေးပါ ပျောက်သည်။
အပွင့်များသည် မျက်လုံးနှင့်တူ၍ တစ်ခါပွင့်လျင် နှစ်ပွင့် တပြိုင်တည်း ပွင့်ပြီး၊ စူဠသမ္ဘာဝ၊ မဟာသမ္ဘာဝဂမုန်း ခေါ်သည်။
မျက်စိနာသူ တိမ်ရှိသူများကို ၎င်းဂမုန်းဥကို သွေး၍ ခပ်လျှင် ပျောက်ကင်းသည်။
အိမ်တွင်းမင်္ဂလာဂမုန်း ကို ပြည်နယ်စော်ဘွားကြီးတစ်ဦး၏ အိပ်ယာဘေးမှ စိုက်ပျိုးထားသည်ကို မြန်မာရဲမင်းကြီးတစ်ဦးက တွေ့မြင်၍ အနည်းငယ်ပေးပါရန် တောင်းဆိုသောအခါ စော်ဘွားကြီးက "ကျွန်တော့်မယားကို လိုချင်ယူသွားပါ။
ဂမုန်းပင်ကိုတော့ မပေးနိုင်" ဟုပြောကြောင်းသိရပါသည်။
အချို့က၎င်းဂမုန်းပင်ကို ပြည်နယ်စော်ဘွား၏ ဟော်နန်းအတွင်းမှ စိုက်ပျိုးထားသော ဂမုန်းဖြစ်၍ "ဟော်နန်းစီးပွားတိုး " ဟုလည်း ခေါ်ကြ သည်။
ရိုးရိုးစီးပွားတိုးဂမုန်းမှာ အရွက်ပြောက်ကျားကလေးပင် ကွဲပြားသည်။
ထိုဂမုန်းပင်သည် အကျိုးပေးသူ လက်ထဲတွင် စိုက်မိပါက အပင်မှာ သန်မာပွားများ၍ အကျိုးမပြုသူ စိုက် မိပါက သေဆုံးခြင်း သို့မဟုက် ပွားများ မှု မရှိပဲ ဖြစ်နေလိမ့်မည်။
ထိုအပင် တိုးတ​က်ပွားများ လာသည်နှင့် အမျှ စိုက်ပျိုးသူ အပင်ရှင်သည် စီးပွားရေး တိုးတက် ခြင်း ကြုံရလိမ့်မည်။
ဆရာက ၊ တန်ခိုးကြီးသော ဂမုန်းပင်များ စာအုပ်မှ၊ စာ-၂၉၊ ၁၉၉၉-ခု၊ စက်တင်ဘာလ။
ဂမုန်းခတ္တာရွှေ သည် ခတ္တာပင်နှင့်တူ၏။
နနွင်းသားကဲ့သို့ ဝါဝါရှိသည်။
နာကို သေစေနိုင်၏။
ဘင်ကိုဖြူစေသည်။
အဂ္ဂိရတ် အသုံးဝင်၏။
ဝေသာလီဘုရားကြီးသည် ရခိုင်ပြည်နယ် ဝေသာလီမြို့ဟောင်း နယ်မြေတွင်တည်ရှိသည်။
သမိုင်းကြောင်း ဝေသာလီမြို့တော်အား တည်ထောင်သော မဟာတိုင်းစန္ဒရား(ဒွင်စန္ဒြ)မင်းကြီးတွင် သုပဘာဒေဝီ ဟူသော မိဖုရားခေါင်ကြီးရှိလေသည်။
ထိုမိဖုရားကြီး၏ဇာတိမှာ ကပိလဝတ်ပြည်မှဖြစ်သည်။
တနေ့သော် သုပဘာဒေဝီသည် မဟာတိုင်းစန္ဒရား မင်းကြီးအား မိမိတို့၏ ကပိလဝတ်ပြည်တွင် သကျမုနိဘုရား ဟူ၍ရှိသည်။
ထိုဘုရားအား ဖူးမြင်လိုသည်ဟု ပူဆာလေ၏။
မင်းကြီးလည်း ကပိလဝတ်ပြည်မှ သကျမုနိဘုရားအား ပင့်ဆောင်ရန် ဖောင် သင်္ဘောများဖြင့် စေလိုက်လေသည်။
ဤသို့ဖြင့် ကပိလဝတ်ပြည်သို့သွားကာ သကျမုနိ ဘုရားအား ပင့်ဆောင်လာကြရာ သိဌ္စည်းထောင့် ဝဲခနောင်း(မြောက်ဦးမြို့အနီး)သို့ရောက်သောအခါ မိုးသက်လေပြင်းမိ၍ ရေထဲကျသွားလေသည်။
မင်းကြီးနှင့်မိဖုရားအား ထိုအခြင်းအရာကို သံတော်ဦးတင်ကြလေသော် မိဖုရားကြီးမှာ များစွာဝမ်းနည်းလေတော့သည်။
သို့ဖြင့်၍မင်းကြီးက ကျောက်ဆစ်ပညာရှင်များအား ကြီးစွာသော ကျောက်တစ်လုံးအား သကျမုနိ ဘုရားပုံစံအတိုင်း ထုစေပြီးသော် နန်းတော်မြောက်ဘက် တောင်ကုန်းတစ်ခု၌ ဂူတော် ဖြင့်ကိုးကွယ်စေသည်။
သုပဘာဒေဝီ လည်း ထိုဘုရားကြီးအား ပူဇော်ကာ ဆုပန်သည်မှာ နောင်ဘဝတွင် အမိဝမ်းမှ ကျွတ်လျှင်ကျွတ်ခြင်း သကျမုနိဘုရားကြီး၏ ဒကာမ ဖြစ်ရလို၏ ဟူသတည်း။
လက်ရှိအခြေအနေ နောက်ပိုင်းတွင် ဂူတော်ကြီး ပြိုကျသွားသဖြင့် ယခုအခါ သိမ်တော် ဆောက်လုပ်ကာ ကိုးကွယ်ထားကြသည်။
ဝေသာလီဘုရားကြီး ဉာဏ်တော်မှာ ၁၇ ပေခန့်ရှိသည်။
ဘုရားကြီး ကုန်းတော်တွင် ဝေသာလီခေတ် နတ်ရုပ် အကျိုးအပဲ့များ ရှိသည်။
စတူပါ များကိုလည်း လေ့လာနိုင်သည်။
ဆက်စပ်ဖတ်ရှုရန် ဘုရားပေါ် ဘုရားကြီး ကိုးကား Category:ရခိုင်ပြည်နယ်ရှိ စေတီပုထိုးများ။
ကိုယ့်တပ် ကိုယ် ပြန်နင်း ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တပ်ဦးမှ တို်က်သော ဆင်သည် ရန်သူကို နင်းရမည့်အစား မိမိတပ်ကို မိမိ ပြန်၍ နင်းသကဲ့သို့ မိမိဘက်သားများ အကျိုးမဲ့အောင် ပြုလုပ်သည်။
အခြားအသုံးအနှုန်း ကိုယ့်တပ်က ကိုယ့် ပြန်တိုက် ဟူ၍လည်း အသုံးရှိသည်။
မူလရင်းမြစ် "ဒီလူတန်းစားက သူတို့အကျိုးစီးပွားနဲ့ ဆိုင်တဲ့ ကိစ္စဆိုရင် ကိုယ့်တပ် ကိုယ် ပြန်နင်းတတ်တယ်ဆိုပြီး သတိပေးတဲ့ ကာတွန်းပဲ။
" [၁၃၃၁] ရွှေရိုး၊ ပ။
"ကိုယ့်တပ်က ကိုယ့် ပြန်တိုက် ဆိုသကဲ့သို့လည်းကောင်း၊ ကိုယ့်လူ သူ့ဘက်သားဆိုသကဲ့သို့လည်းကောင်း..." [၁၂၇၅] စာဏကျ၊ ပ။
ကိုယ့်ထမင်းကိုယ်စား ကြီးတော်နွား အလကားကျောင်း ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် အဖိုးအခ မရဘဲ ကြီးတော်၏နွားကို ကိုယ့်စရိတ်နှင့်ကိုယ် ကျောင်းသကဲ့သို့ မိမိအလုပ်ကို လျစ်လျရှု၍ မိမိအတွက် အကျိုးမရနိုင်သော သူတစ်ပါးအလုပ်ကို လုပ်ပေးသည်။
မူလရင်းမြစ် "မင်းတို့အလုပ်က ကိုယ့်ထမင်းကိုယ်စားပြီး ကြီးတော်နွားကျောင်းပေးရတဲ့ အလုပ်ပါ ငြိမ်မောင်ရာ ဟု နာကြည်းအောင် ပြောခဲ့သည်။
" [၁၃၄၇] တောကအမေ။
ကိုယ့်ပေါင် ကိုယ်လှန်ထောင်း ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကိုယ်နာကျင်ရမည်ကို အမူ မထားမိဘဲ ကိုယ့်ပေါင် ကိုယ်လှန်ထောင်းသကဲ့သို့ မိမိ နစ်နာရမည်ကို မတွက်မိဘဲ မိမိဘက်မှ အားနည်းချက်ကို ဖွင့်ဟပြောဆိုသည်။
မူလရင်းမြစ် "ရှေးက လုပ်ကြကိုင်ကြပုံ နုံတယ်ဆိုရမှာကလည်း ခက်ဘိတောင်း။
ကိုယ့် ပေါင် ကိုယ်လှန်ထောင်းသလို နေတယ်" [၁၂၇၈] တင်မြ၊ ပ။
ကိုယ့်မျက်ချေး ကိုယ်မမြင်၊ သူများမျက်ချေး ကိုယ်မြင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မိမိ မျက်ချေးကိုမူ မမြင်ဘဲ အခြားပုဂ္ဂိုလ်၏ မျက်ချေးကိုမူ မြင်တတ်သကဲ့သို့ မိမိအပြစ်ကို မမြင်ဘဲ အခြားပုဂ္ဂိုလ်၏ အပြစ်ကိုမှု မြင်တတ်သည်။
မူလရင်းမြစ် "ပုထုဇဉ်လူသားမှန်သမျှတို့သည် မည်သူမျှ အပြစ်နှင့် မကင်းကြသည့်အပြင် ကိုယ့်မျက်ချေး ကိုယ်မမြင်၊ လူများမျက်ချေးကိုသာမြင်သည် ဆိုသကဲ့သို့ မိမိအပြစ်ကို မိမိမမြင်သည်ကလည်း ရှိကြသေးပေသည်။
" [၁၃၂၀] လူအနှစ်။
ကိုယ့်မြင်း ကိုယ်စိုင်း စစ်ကိုင်းရောက်ရောက် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကိုယ့်မြင်းနှင့် ကိုယ်စိုင်းရာတွင် စစ်ကိုင်းသို့ပင်ရောက်ရောက်၊ မည်သည့်နေရာသို့ပင် ရောက်ရောက် မမှုသကဲ့သို့ မိမိလုပ်လိုရာကို ဖြစ်ချင်ရာဖြစ် တစ်ဇွတ်ထိုး ပြုလုပ်သည်။
အခြားအသုံးအနှုန်း ငါ့မြင်း ငါစိုင်း စစ်ကိုင်းရောက်ရောက် ငါ့မြင်း ငါစိုင်း ညောင်ကိုင်းရောက်ရောက် ဟူ၍လည်း အသုံးများရှိသည်။
ဆိုလိုရင်းတူညီသောအခြားစကားပုံ ကိုယ့်လှေ ကိုယ်ထိုး ပဲခူးရောက်ရောက် နှင့်အတူတူဖြစ်သည်။
မူလရင်းမြစ် "ဝေဝေတစ်ယောက် ကိုယ့်မြင်း ကိုယ်စိုင်း စစ်ကိုင်းရောက်ရောက်ဟု ထင်ရာလျှောက်လုပ်နေပြီလား" [၁၃၃၂] မြဝတီ၊ ၂၈၊ ၁၁။
၂၂၄။
"ကိုယ်ထင်ရာ ကိုယ်ပြော ကိုယ်လုပ်သဘောမျိုးဖြစ်နေပါလျှင် အချင်းချင်းပင် ညီညွတ်တူမျှခြင်း မရှိသဖြင့် ငါ့မြင်း ငါစိုင်း ညောင်ကိုင်းရောက်ရောက်ဟူသကဲ့သို့..." [၁၂၈၀-ခန့်]ထိလက်စွဲ၊ ဒု။
၁၅၂။
ဝေသာလီ ဆိုသည်မှာ နေရာဒေသ ဝေသာလီပြည် - အိန္ဒိယနိုင်ငံ၊ ဗီဟာပြည်နယ်မြောက်ပိုင်းရှိ ရှေးမြို့ဟောင်း။
ဝေသာလီမြို့ - ရခိုင်ပြည်နယ်၊ မြောက်ဦးမြို့နယ်ရှိ မြို့ဟောင်း။
ဝေသာလီရွာ - ရခိုင်ပြည်နယ်၊ မြောက်ဦးမြို့နယ်ရှိ ကျေးရွာ။
ဝေသာလီရွာ၊ ရှောက်ကုန်း - ရခိုင်ပြည်နယ်၊ ဂွမြို့နယ်ရှိ ကျေးရွာ။
အခြား ဝေသာလီဘုရားကြီး - ရခိုင်ပြည်နယ်၊ ဝေသာလီမြို့ဟောင်းရှိ ဘုရား။
ဝေသာလီ အားကစားကွင်း - ရခိုင်ပြည်နယ်၊ စစ်တွေမြို့ရှိ အားကစားကွင်း။
ကိုယ့်ရှူး ကိုယ်ပတ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကိုယ့်ရှူး ကိုယ်ပတ်ဆိုသကဲ့သို့ မိမိ၏ မကောင်းသော အကြံကြောင့် မိမိပင် ဒုက္ခဖြစ်သည်။
ရှေးအခါက ရွာတစ်ရွာတွင် လူတစ်ယောက်သည် ပြစ်မှုကျူးလွန်မိသဖြင့် အမှုမှလွတ်ရန် ရှေ့နေငှားရမ်းသည်။
ရှေ့နေခကိုမူ အမှုပြီးမှ ပေးရန် သဘောတူထားကြသည်။
ရုံးတော်တွင် စစ်ဆေးသည့်အခါ တရားခံသည် မေးသမျှကို ပြန်မဖြေဘဲ ရှေ့နေမှာကြားထားသည့်အတိုင်း ရူးဟန်ဆောင်၍ ရှူးရှူး ဟုသာဆိုနေသည်။
နောက်ဆုံးတွင် ရုံးမင်းက ဤလူသည် စိတ်မနှံ့သူတစ်ဦးသာ ဖြစ်သည်ဟုဆိုကာ အမှုမှတရားသေ လွှတ်လိုက်သည်။
တရားပြီးပြတ်၍ ရှေ့နေက အမှုသည်ထံမှ ရှေ့နေခတောင်းသည့်အခါ မပေးဘဲ ရှူးရှူး ဟုသာ ဆိုလေသည်။
ရှေ့နေဖြစ်သူသည် မကြံတတ်တော့ဘဲ ကိုယ်ရှူးက ကိုယ့်ကို ပြန်ပတ်ချေပြီ ဟု ညည်းညူလေသည်။
ပုံပြင် ဆိုရိုးအဖြစ်အသုံးရှိကြောင်းဖော်ပြချက် သူတစ်ပါး မကောင်းကြံ ကိုယ့်မှာ ဘေးဒဏ်ထိ ဆိုရိုးလည်းရှိသည်။
မူလရင်းမြစ် "ကိုယ့်ရှူး ကိုယ်ပတ်ဆိုသလို အတ္တဆိုတဲ့ ငါ့စကားဖြင့် ပြန်ပတ်လျှင် အခက်သားပဲ။
" [၁၂၆၉] ဒေရီ၊ စ။
"ကိုယ့်အတတ်နှင့် ကိုယ်စူး၊ ကိုယ့်ရှူး ကိုယ်ပတ်ဦးတော့မယ်။
" [၁၂၇၈] တင်မြ၊ ဒု။
၁၉၃။
လက်ခုပ်တွင်းကရေ သွန်လိုသွန် မှောက်လိုမှောက် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် လက်ခုပ်တွင်းက ရေသည် သွန်လိုကသွန်၊ မှောက်လိုကမှောက် ပြုသမျှ ခံရမည်သာ ဖြစ်သကဲ့သို့ တစ်ပါးသူ၏ လက်တွင်း၌ ရောက်နေသူသည် ပြုသမျှ ခံရမည်သာ ဖြစ်သည်။
ဆိုလိုရင်းတူညီသောအခြားစကားပုံ ကိုယ့်လက်ခုပ်တွင်းကရေ သွန်လိုသွန် မှောက်လိုမှောက်နှင့် အတူတူဖြစ်သည်။
မူလရင်းမြစ် "အရှင့်ပိုင်ကွက်၊ လက်ခုပ်ရေချို၊ သွန်လိုအမှောက်၊ သောက်လိုအဝ၊ ဖြစ်ပြီးမှကို၊" [၁၁၈၉] ကုသ* ၄၀၂။
"အကြံတော့ သူတို့ဦးကြပြီ၊ ... သူတို့လက်ခုပ်ထဲကရေ သွန်လိုသွန်၊ မှောက်လိုမှောက် လုပ်တော့မယ်။
" [၁၂၇၉] သူရိယ၊ ၇။
"လုံးစုံများစွာ၊ သူတို့မှာလည်း၊ ထားရာကနေ၊ လက်တော်တွင်ရေပါကို၊ စိတ်နေတစ်ခု၊ အရေးတော်ပြုသည်တဲ့။
" [၁၂၁၅ခန့်] ဝံသ၊ ဒု။
"လက်ခုပ်ရေ သဏ္ဌာန် ဆိုပြန်တယ်၊ လှန်လိုလှန် မှောက်လိုမှောက်ပါတော့၊ ကြောက်ဆိုသလောက် သည်းထိတ်သဗျာ၊ ရဲစိတ်မလာ၊ တုံးအောက်က ဖားပမာလို၊ သနားညှာစေကြောင်းရှင့်လေး။
" [၁၂၉၁] ကဝိမှန်၊ ၃၊ ၄။
မြန်မာစာအဖွဲ့၊ မြန်မာစကားပုံ၊ နှာ-၁၂ ကျမ်းကိုး Category:မြန်မာစကားပုံများ။
တောင်ငူကလည်း တောင်ငူ၊ မောင်းထောင်ကလည်း မောင်းထောင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တောင်ငူကလည်း တောင်ငူ၊ မောင်းထောင်ကလည်း မောင်းထောင် ဆိုသကဲ့သို့ နှစ်ဖက်စလုံး သူ့နည်းနှင့်သူ လွန်ကြသည်ချည်းဖြစ်သည်။
နှစ်ဖက်စလုံးမှားယွင်းနေသည်ကို ဖျန်ဖြေထောက်ပြသည့် အခါမျိုးတွင်လည်း ဤစကားကို သုံးလေ့ရှိသည်။
ကုန်းဘောင်ခေတ် ဘိုးတော်ဘုရား လက်ထက်တွင် ပထမ မောင်းထောင်ဆရာတော်သည် အလွန်နာမည်ကြီး၏။
ကျမ်းပေါင်းများစွာကို ပြုစုရေးသားခဲ့သည့် အပြင် ဆေးပညာ၊နက္ခဗေဒင်ပညာ၊ တက်ကျမ်း(လော့ဂျစ်) ပညာရပ်များကိုလည်း ကျွမ်းကျင်သည်။
အလွန်တော်သည့်အတွက် ငယ်ငယ်ရွယ်ရွယ် နှင့် အထွဋ်အထိပ် သာသနာပိုင် ဖြစ်လာခဲ့သည်။
ပထမ မောင်းထောင်ဆရာတော် လက်ထက်မှာပင် ဘိုးတော်ဘုရား၏ သားတော်တစ်ပါး ဖြစ်သူ တောင်ငူမင်းသားသည်လည်း ထင်ရှားသည်။
ဘိုးတော်ဘုရား၏ သားတော်များတွင် အိမ်ရှေ့မင်း နှင့် ပြိုင်ဆိုင်နိုင်လောက်အောင် သတ္တိရှိသူဖြစ်သည်။
ဘိုးတော်ဘုရား၏ အချစ်ဆုံး၊ အလိုလိုက်ဆုံး သားတော်တစ်ပါးလည်း ဖြစ်သည်။
မယ်တော်မှာ ဟံသာဝတီရောက်မင်း ၏ သမီးတော်ဖြစ်သည်။
ထို့ကြောင့်လည်း ကုန်းဘောင်မင်းသားများထက် မဟာသွေးစစ်သူ ဟု မိမိကိုယ်ကိုယုံကြည်တက်ကြွနေ သူလည်း ဖြစ်သည်။
မျက်နှာ ပုံပန်း နှင့် စိတ်နေစိတ်ထား အထူးသွက်လက်ပြီး အရာရာတွင် ပွင့်လင်းစွာပြောဆို လုပ်ကိုင်တတ်၏။
တစ်နေ့တွင် သာသနာပိုင်က တောင်ငူမင်းသား၏ ဆရာဦးတေဇကို ဆင့်ခေါ်၍ ပိဋကတ်ကျမ်းများကို အလွတ်အာဂုံနှုတ်တက်ပြန်ခိုင်းသည်။
ဦးတေဇမှာ အာဂုံမရမချင်း အကြိမ်ကြိမ်ကျက်မှတ် ကြိုးစားရသည်။
နောက်ဆုံးတွင် သာသနာပိုင်က ဦးတေဇအား သဲဒဏ် ရေဒဏ်ပေးလိုက်သည်။
ထိုအကြောင်းကို တောင်ငူမင်းသား ကြားသိပြီး မိမိဆရာကို ဤသို့လုပ်ရပါမလား ဟုဆိုကာ သာသနာပိုင် နှင့် အချင်းများသည်။
များရင်းများရင်း ဖြင့် နောက်ဆုံးတွင် မောင်းထောင် သာသနာပိုင်က တောင်ငူမင်းသားအား ထွေးခံဖြင့် ပစ်ပေါက်သည်။
တောင်ငူမင်းသားကလည်း ထွေးခံ ဖြင့် ပြန်ပစ်ပေါက်သည်။
နောက်တစ်ဆင့်တက်ကာ လုံးထွေးသတ်ပုတ်ကြသည့် အဆင့်သို့ ရောက်သွား လေသည်။
မည်သူမျှ မဆွဲရဲ။
နောက်ဆုံးမဟာဒါန်ဝန် လာရောက်ဖျန်ဖြေမှ ပြေလည်သွားခဲ့သည်။
ထိုအကြောင်းကို ဘိုးတော်ဘုရား ကြားသိသောအခါ "တောင်ငူကလည်း တောင်ငူ၊ မောင်းထောင်ကလည်း မောင်းထောင်"ဟုညည်းတွား မိန့်တော်မူလေသည်။
ဘိုးတော်ဘုရားက တောင်ငူမင်းသားအား သာသနာပိုင်ကို ပြန်လည်တောင်းပန် ခိုင်းစေချင်သော်လည်း မိမိစကားကို နားမထောင်ရင် မိမိသိက္ခာကြရချည်ရဲ့ ဟု ဆိုကာ ရန်ကုန်ဝန်ကြီး ဦးကျော်ရွေးကို လှမ်းခေါ်ခဲ့သည်။
ဦးကျော်ရွေးသည် ဘိုးတော်ဘုရားအိမ်နိမ့်စံဘဝက မင်းသားများကိုထိန်းသိမ်းရသူ ဖြစ်သဖြင့် အားလုံးက ချစ် ကြောက်ရိုသေရသည်။
ဦးကျော်ရွေးခိုင်းသည့် အတွက် တောင်ငူမင်းသားက မိမိအမှားအတွက် မောင်းထောင်ဆရာတော်အား ပြန်လည်တောင်းပန် ခဲ့ပြီး မောင်းထောင် ဆရာတော်ကလည်း သူလည်း မှားသည်ဟု ကြေအေးခဲ့သည်။
မူလရင်းမြစ် "ဟာ-မပြောပါနဲ့တော့ဦးရယ်။
မောင်းထောင်ကလည်း မောင်းထောင်၊ တောင်ငူကလည်း တောင်ငူပဲ...တစ်ယောက်က မယားငယ်နေတယ်လို့ထင်၊ တစ်ယောက်ကလည်း လင်ငယ်နေတယ်လို့ထင်ပြီး ကွဲကြတာပဲ။
" [၁၃၀၃] ဂျာနယ်ကျော်၊ ၉၊ ၇။
ကျမ်းကိုး ပြင်ပလင့်ခ်များ ရဝေနွယ်(အင်းမ)၊ မောင်းထောင်သာသနာပိုင်ဆရာတော်နှင့် တောင်ငူမင်းသား Category:မြန်မာစကားပုံများ။
စီးတဲ့ရေ ဆည်တဲ့ကန်သင်း ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကိုယ့်လှေကို ကိုယ်တိုင် ထိုးဝါးထိုး၍ ခရီးသွားရာတွင် ပဲခူးသို့ပင်ရောက်ရောက်၊ မည်သည့်နေရာသို့ပင်ရောက်ရောက် မမှုသကဲ့သို့ မိမိလုပ်လိုရာကို ဖြစ်ချင်ရာဖြစ် တစ်ဇွတ်ထိုး ပြုလုပ်သည်။
ငါ့လှေငါထိုး ပဲခူးရောက်ရောက် ဟူ၍လည်းအသုံးရှိသည်။
ဆိုလိုရင်းတူညီသောအခြားစကားပုံ ကိုယ့်မြင်း ကိုယ်စိုင်း စစ်ကိုင်းရောက်ရောက် နှင့်အတူတူဖြစ်သည်။
မူလရင်းမြစ် "ကိုယ့်လှေ ကိုယ်ထိုး ပဲခူးရောက်ရောက် လုပ်ချင်ကြတယ်။
သင်းတို့ အလိုလိုက်လို့ ကောင်းတာမဟုတ်ဘူး။
" [၁၂၉၁] ကဝိမှန်၊ ၄၊ ၁။
ကိုယ့်ဝန် ကိုယ်ထမ်း၊ ကိုယ့်လမ်း ကိုယ်သွား ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကိုယ့်ဝန်ကို ကိုယ်ထမ်း၍ ကိုယ့်လမ်းကို ကိုယ်သွားသကဲ့သို့ တာဝန်သိပြီး မိမိဘဝအတွက် ကောင်းရာကောင်းကြောင်းကို ကိုယ်တိုင် လုပ်သွားရသည်။
မူလရင်းမြစ် "ကိုယ့်ဝန် ကိုယ်ထမ်း၊ ကိုယ့်လမ်း ကိုယ်သွားသံသရာသမားတွေကလည်း ဘယ်သူ့ကိုမျှ ညှာတာစရာ မရှိတော့ပါဘူး။
ကိုယ့်ဝမ်းနာ ကိုယ်သာသိ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မိမိ၏ ဝမ်းနာဝေဒနာ မည်မျှ ပြင်းပြသည်ကို မိမိသာ သိနိုင်သကဲ့သို့ အခက်အခဲ မည်မျှရှိသည်ကို အခြားသူများထက် ကာယကံရှင်ကသာ ပိုမိုသိရှိနိုင်သည်။
မူလရင်းမြစ် "လှိုက်လှိုက်လှဲလှဲ ပျော်ချင်သလောက် မပျော်ပါနိုင်။
ကိုယ့်ဝမ်းနာ ကိုယ်သာသိဆိုသကဲ့သို့ ငါ၏စီးပွားရေး အခြေအနေကို ငါသာလျှင် သိ၍..." [၁၃၀၉] ဂျာနယ်ကျော်၊ ၁၁၊ ၆။
"ဖအေ ဒါလောက်ဖြစ်နေတာ ဇွတ်လိုက်ရမလားဟု ကျွန်မ ကြီးတော်ကြီးက ကျွန်မအား ငြူစူသည်ကို ကိုယ့်ဝမ်းနာ ကိုယ်သာသိသော ကျွန်မမှာ ဂရုမစိုက်တော့ပါ။
" [၁၃၁၅] မြဝတီ၊ ၂၊ ၁။
Arp 302 သို့မဟုတ် UGC 9618 သည် Böotes ကြယ်စုတန်းထဲမှ တိုက်မိလုနီးနီး ဂယ်လက်ဆီအစုတစ်ခုဖြစ်သည်။
300px|Arp 302 အကြောင်း ရှင်းပြထားသော ဗီဒီယို ကိုးကား ပြင်ပလင့် Hubble site - Picture Album Arp 302, VV 340 Galaxy - UGC9618 - MCG+04-35-018။
ကိုယ့်အတတ် ကိုယ်စူး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကိုယ်ပြုစားလိုက်သော အတတ်သည် ကိုယ့်ကို ပြန်စူးသကဲ့သို့ မိမိလက်ချက်ဖြင့် မိမိပင် ဒုက္ခဖြစ်သည်။
မူလရင်းမြစ် "ကိုယ့်အတတ်နှင့် ကိုယ့်ကိုယ်စူးနုတ်လို့ရနိုင်ဘူး ဟူသကဲ့သို့ မိမိအပေါ် ပြန်ပြီး ဘေးဒဏ်သင့်တတ်သည်ကို သတိချပ်ကြရမယ်။
" [၁၂၈၀ ခန့်] ထိလက်စွဲ၊ ဒု။
"အင်း- ကိုယ့်အတတ်နှင့် ကိုယ်စူး၊ ကိုယ့်ရှူးကိုယ့်ကိုပတ်ဦးတော့မယ်။
" [၁၂၈၇] တင်မြ၊ ဒု။
မေ ဝတ္ထုသည် စာရေးဆရာ ဒဂုန်တာရာ၏ ၁၉၄၁ ခုနှစ်ထုတ် ဝတ္ထုတစ်ပုဒ်ဖြစ်သည်။
ဒဂုန်တာရာ၊ "မေ"၊ နဂါးနီ။
၁၉၄၁။
ဆရာဒဂုန်တာရာသည် မေဝတ္ထုကို ထုတ်ဝေစဉ်က သူငယ်ချင်း သခင်ဗဟိန်း၏ အမှာစာကို မရအရ တောင်းယူကာ ထည့်သွင်းခဲ့သည်။
မေဝတ္ထုထွက်သည်က ၁၉၄၁။
ထိုအချိန်တွင် သခင်ဗဟိန်း သည် ကွန်မြူနစ်ပါတီ၏ ကျောင်းသားရေးရာစည်းရုံးရေးမှူး ဖြစ်နေပြီ။
စင်စစ် သခင်ဗဟိန်းကား ဗမာပြည်ကွန်မြူနစ်ပါတီကို စတင်တည်ထောင်သူများတွင် တဦး အပါ အဝင် ဖြစ်ပေသည်။
ဒဂုန်တာရာ၏ မေ ဝတ္ထုနှင့် အတူ တွဲပါလာသည့် ဖြစ်ရပ်များမှာ အံ့ဩစရာပင်။
ဗမာပြည်ကွန်မြူနစ်ပါတီကို တည်ထောင်သူတဦးဖြစ်သော သခင်ဗဟိန်းက ဒဂုန်တာရာ၏ မေဝတ္ထု အမှာစာတွင် “ သူသည် တော်လှန်ရေးသမား ဖြစ်လေသည်။
ရေးနေကျများကို တော်လှန်၍ အသစ်ထွင်သည်” ဟု ရေးထားသည်။
ဗမာပြည်ကွန်မြူနစ်ပါတီနှင့် ဆက်နွယ် နေသူများဖြစ်သော မိုးကြိုမုန်တိုင်းဝေဖန်ရေးဆရာတို့က “ တော်လှန်သောအတွေးအခေါ် ကင်းမဲ့သူ၊ ဖောက်ပြန်သော ဓနရှင်ပေါက်စ ပညာတတ်” ဟု ဝေဖန်ကြသည်။
သို့ဖြင့် မေဝတ္ထု သည် စာရေးသူဒဂုန်တာရာအား ထူးခြားထွေပြားသော ကံကြမ္မာတို့ကို ဖန်တီးပေးခဲ့လေသည်။
ထူးဆန်းသောဝတ္ထုတပုဒ်ဟု ဆိုနိုင် ကောင်းသည်။
ထူးခြားဆန်းကြယ်သော ကံကြမ္မာတို့ကို ဖန်တီးပေးသည့် မေဝတ္ထုသည် ဘာလဲ။
မေဝတ္ထုသည် ဘယ်က လာသလဲ။
မေ သည် အမှီးဝတ္ထု ၊ ဘာသာပြန်ဝတ္ထု ဟု ဆိုသည်။
မေသည် မေ အဖြစ်သို့ ဘဝပြောင်းမလာမီက အင်္ဂလိပ်စာရေးဆရာကြီး ဘီဗာလီနစ်ကိုးလ် (Beverley Nichols) ၏ Self ဖြစ်ခဲ့သည်ဟု ဆိုသည်။
Self သည် မေ၏ အတ္တ၊ မေ၏ မူရင်း ဖြစ်သည်။
Self သို့မဟုတ် နန်စီ အင်္ဂလိပ်စာရေးဆရာ ဘီဗာလေနစ်ကိုးလ် ( ၁၈၉၈ - ၁၉၈၃ ) ၏ Self ဝတ္ထုသည် နန်စီ အမည်ရှိ အမျိုးသမီးငယ်တဦးကို ဗဟိုပြုရေးဖွဲ့ထားသော ဝတ္ထုဖြစ်သည်။
နန်စီသည် တကောင်ကြွက်ဖြစ်သည်။
ကချေသည်ဖြစ်သူ အမေက နန်စီကလေးဘဝတွင် ဆုံး သွားသည်။
စန္ဒယားဆရာအဖေနှင့် အတူ လန်ဒန်မြို့လည်ရှိ နိုက်ကလပ်များ ဘားဆိုင်များ တွင် ကြီးပြင်းခဲ့သည်။
နန်စီက သူ့မိခင်နှင့် စရိုက်တူသည်။
နိုက်ကလပ်များတွင် ပျော်သည်။
ကခုန် သီဆိုရသည်ကို ပျော်သည်။
ပန်းချီဆရာ တွေနှင့် ရင်းနှီးပြီး မော်ဒယ်လုပ်ပေးရသည်ကို ပျော် သည်။
ပန်းချီဆရာတွေကလည်း သွက်လက်သော နန်စီကို ချစ်ကြသည်။
နန်စီသည် လူလည်း သွက်သည်။
ဉာဏ်လည်းသွက်သည်။
အင်္ဂလိပ် စကားသာမက ဂျာမန်စကားနှင့် ပြင်သစ် စကား ကိုပါ တတ်သည်။
စန္ဒယားတီးရာတွင် ဖခင်ထက် တော်သည်။
ဖခင်က နန်စီကို သူ့အမေလို မဖြစ် စေချင်။
သူ့အမေက လှသည် လွယ်သည် ဆိုသော မိန်းမမျိုး။
ထိုကြောင့် နန်စီကို စည်းကမ်း နှင့် ထိန်းကျောင်းပေးချင်သည်။
ပညာတတ်လည်း ဖြစ်စေချင်သည်။
ဘော်ဒါကျောင်းကပင် အသင့် တော်ဆုံးဖြစ်မည်ဟု ဆုံးဖြတ်လိုက်သည်။
ဆယ်ကျော်သက်အရွယ်ရောက်သော် အဖေက နန်စီကို တင်းကျပ်သော ဘော်ဒါဆောင်ကျောင်းကို ပို့သည်။
နန်စီကတော့ ဘော်ဒါကျောင်း မသွားချင်။
သို့သော် ဖခင်ကို မလွန်ဆန်နိုင်သဖြင့် သွားရသည်။
ကျောင်းရောက်ပြီးမကြာခင် ဖခင်ဆုံးသည်။
နန်စီသည် ဘော်ဒါကျောင်း၏ တင်းကျပ်သော စည်းကမ်းအောက်တွင် နှလုံးသားမရှိသောသူ အဖြစ်သို့ပြောင်းသွားသည်။
အားလုံးကသူ့ကို နှိမ်သည်ဟု ခံစားနေရသည်။
နန်စီအဖို့ ဘော်ဒါ ကျောင်းတွင် မပျော်ပိုက်သော်လည်း နေစရာမရှိ။
ဘော်ဒါ ကျောင်းတွင် တဖက်မှာ စာလည်း သင်ယူပြီး တဖက်ကလည်း ဆရာတွေ စာသင်သည်ကို ကူညီပေးသဖြင့် လစာနည်းနည်း ရသည်။
ထိုကြောင့် ဘော်ဒါကျောင်းတွင် နေသူတွေနှင့် သဟဇာတ မဖြစ်သော်လည်း ကျောင်းပြီးသည် အထိ ကျိတ်မှိတ်နေရသည်။
ယင်းကျောင်းတွင် နန်စီ ခင်မင်သူဟူ၍ ဟယ်လင်တယောက်သာ ရှိသည်။
ဟယ်လင်ကလွဲလျှင် အားလုံးကို မုန်းသည်။
စင်စစ် ဟယ်လင်ကိုပင်လျှင် သူ့အတွက် တချိန်တွင် အသုံးဝင်လိမ့်မည်ဟူသော ရည်ရွယ်ချက်နှင့် ပေါင်းသင်းနေခြင်း ဖြစ်သည်။
ကိုယ်ကျိုး စီးပွားနှင့် ယှဉ်၍ သူ့အတွက် အသုံးကျမည့်သူများကိုသာ နန်စီ အဖက်လုပ်သည်။
ဟန်ဆောင် ပေါင်းသည်။
ဘော်ဒါကျောင်းတွင် ငါးနှစ်ကြာသော် ကျောင်းပြီးသွားသည်။
လန်ဒန်နှင့် မနီးမဝေးတွင်ရှိသော မီးလ်ဖီးလ် (Millfield) မြို့မှာ ရှိသည့် သင်းအုပ်ဆရာ၏ နေအိမ်တွင် အလုပ်ရသည်။
သင်းအုပ် ဆရာဂျက်ဆင်၏ သမီးနှစ်ယောက်ကို စာသင်ပေးရသည်။
စန္ဒယားတီး သင်ပေးရသည်။
သင်းအုပ် ဆရာက ကြောင်သူတော်။
အရက်ကြိုက်သည်။
မိန်းမကြိုက်သည်။
ဘာသာရေးသမား ဖြစ်သော် လည်း ရိုးသားမှုမရှိ။
ပါးစပ်က ဘုရား၊ လက်က ကားယား ဆိုသော လူစားမျိုး။
နန်စီသည် သင်းအုပ်ဆရာ၏ အသိုင်းအဝိုင်းကို မနှစ်သက်။
မီးလ်ဖီးလ်ဒ် မြို ့က အမျိုးသမီးတွေကို အထင် သေးသည်။
သင်းအုပ်ဆရာကိုလည်း သဘောမကျ။
သင်းအုပ်ဆရာက သူ ့အား ရိသဲ့သဲ့ လုပ်နေ သည်ကို နန်စီ ရိပ်မိသည်။
ထိုကြောင့် သင်းအုပ်ဆရာအပေါ်တွင် မည်သို့ အမြတ်ထုတ်ရမည်ကို စဉ်းစားသည်။
သင်းအုပ်ဆရာက နန်စီကို ချဉ်းကပ်ဖို့ ကြိုးစားသည်။
လူအလစ်တွင် ဖက်သည်။
နမ်းသည်။
နန်စီက သင်းအုပ်ဆရာကို အိမ်ဖော်မိန်းကလေးနှင့် ပူးပေါင်းပြီး ထောင်ချောက် ဆင်ကာ ငွေညှစ်သည်။
ငွေရသောအခါ လန်ဒန်သို့ ပြန်လာသည်။
လန်ဒန်ပြန်ရောက်သည့် ညတွင်ပင် သူကျင်လည်ခဲ့သည့် နိုက်ကလပ်များ ဘားဆိုင်များ ရှိသည့် နေရာ ကို ပြန်သွားရင်း လူရှုပ်ဘီလ်နှင့် တွေ့ပြီး သဘောကျသွားသည်။
ဘီလ်က လက်ဝှေ ့သမား ဟောင်း တယောက်ဖြစ်သဖြင့် တောင့်တင်းသန်မာသော ခန္ဓာကိုယ်က ကြွားကြွားရွားရွား။
ဒါကို နန်စီ တပ်မက်ခြင်းဖြစ်သည်။
နောက်တော့ ဘီလ်၏ ညစ်ပတ်သောအခန်းကျဉ်းသို ့ လိုက်သွားကာ အတူအိပ်ကြသည်။
ဒီလို လောင်မြိုက်သည့်ရသမျိုးကိုမှ နန်စီက ခုံမင်နှစ်သက်သည်။
ဒါဟာ နန်စီ အတွက်တော့ အချစ်ပဲ ဖြစ်သည်။
ညပြန်မအိပ်သော နန်စီ ကို အဆောင်က ဆက်နေခွင့် မပေးသဖြင့် သူငယ်ချင်း ဟယ်လင်၏ အိမ်တွင် သွားနေသည်။
မကြာခင်ပင် ဟယ်လင်၏အကို ဝေါလ်တာနှင့် ချစ်သူများ ဖြစ်သွားကြ သည်။
ထိုအချိန်တွင် ဝေါ်လ်တာသည် စစ်ရုံးတွင် အလုပ်လုပ်နေသည်။
နန်စီက ဝေါ်လ်တာ ကို မချစ်။
အထက်တန်းလွှာဖြစ်သဖြင့်သာ ရိုးရိုးအအ ဝေါ်လ်တာကို နန်စီက ထောင်ဖမ်းလိုက်ခြင်း ဖြစ်သည်။
ဟယ်လင်၏ အိမ်တွင် နေရင်း အထက်တန်းလွှာများနှင့် တွေ ့ရသည်။
ယင်းအနက် စီးပွားရေး သမား အော်တိုခရတ်ကို စိတ်အဝင်စားဆုံး။
ခရတ်က အစိုးရပိုင်းက ထိပ်တန်းအရာရှိတွေနှင့် အလွန်ရင်းနှီးသည်။
ထိုအရာရှိများက အစိုးရ၏ ထိပ်တန်းလျှို ့ဝှက်ချက်များကို အသိပေးပြီး အကြံဉာဏ်တောင်းခံရသူ ဖြစ်သည်။
စတော့ရှယ်ယာ ဈေးကွက်ကို ကျွမ်းကျင်သူလည်း ဖြစ်သည်။
ငွေကြေးချမ်းသာပြီး ဩဇာရှိသော ခရတ်မှာ နန်စီ့အတွက် မျှော်မှန်းချက်တခု ဖြစ်သည်။
ခရတ်၏ အိမ်သို့ နန်စီ၊ ဝေါ်လ်တာ နှင့် ဟယ်လင်တို ့ သွားလည်ကာ ထမင်းစားသည်။
ခရတ်က သူစု ဆောင်း ထားသော ကျောက်မျက် ရတနာများကို ပြကာ နန်စီကို မြှူသည်။
စစ်ကြီးပြီးသည့်နေ ့တွင် နန်စီတို ့သုံးယောက် အပြင်ထွက်လည်ကြသည်။
ပျော်ပွဲဆင်နေသည့် လူအုပ်အတွင်း တိုးဝှေ ့ရင်း နန်စီက တခြားသို ့ ခွဲထွက်သွားသည်။
ထိုစဉ် သူနှင့် အိပ်ခဲ့ဖူးသော ဘီလ်ကို လူအုပ်ကြားမှာ တွေ ့ရသည်။
သူတို ့နှစ်ယောက် လူပြတ်သည့်နေရာကို သွားပြီး ကာမ ရသကို ခံစားကြပြန်သည်။
ဘီလ်က ကိစ္စပြီးတော့ သူ ့ကို ထားခဲ့သည်။